Soov kruvisid kinni keerata on taak, mida kannab iga stabiilset arengut prioriteetseks pidav võim. Edasiviiv jõud vabalt mõelda ja tegutseda võib ju kergesti peavoolust kõrvale kalduda või  lausa vastuvoolu ujuma hakata. Soovist ainuõige siht kätte näidata ning võimalikud kõrvalekalded juba eos lämmatada lähtuvad pügalad on vargsi (aga järjekindlalt) leidnud koha Eesti õigussüsteemis, kuid jätnud e-ruumi suures osas puutumata.